You are here: Home » Content » Wiskunde Graad 9 » Hoe lank is 'n stukkie tou?
HOE LANK IS 'N STUKKIE TOU?KLASWERK1. Werk in 'n groep en beantwoord die volgende vrae:1.1 Hoeveel meter is 'n duisend millimeter?1.2 In watter eenhede word die volgende hoeveelhede die beste aangedui? Party is moeilik, en julle sal moet naslaanwerk doen en die antwoord later verbeter.1.2.1 Jou lengte.1.2.2 Die afstand tussen ons eie son en die naaste ster.1.2.3 Hoe lank dit neem om van Kaapstad na Kaïro te stap.1.2.4 Die hoeveelheid melk wat jy in 'n jaar drink.1.2.5 Die hoeveelheid vitamine C wat 'n mens daagliks behoort in te neem.1.2.6 Die koors van 'n pasiënt in 'n hospitaal in New York.1.2.7 Die oppervlakte van Groenland.1.2.8 Die spoed van 'n motor wat op die oop pad ry.1.2.9 Die hoeveelheid hout wat 'n skrynwerker op een slag bestel.1.2.10 Die totale hoeveelheid geld wat die regering deur belasting ontvang.einde van KLASWERK PROJEKDie verloop van tydOns gebruik horlosies om die verloop van tyd aan te dui. Doen die volgende opdragte as 'n projek. Moenie plagiaat pleeg nie.1. Verduidelik die verskil tussen analoë en digitale horlosies.2. Maak 'n lys van al die horlosies wat in jou huis gebruik word, en sê of hulle analoog of digitaal is. 3. Soek ten minste een ander metode wat gebruik word om tyd te meet of tyd aan te dui – een wat nie algemeen in Westerse kulture voorkom nie. Dit kan iets uit die antieke tyd wees, of iets wat in ander lande voorkom. Probeer veral om iets na te vors oor tydmeting in Afrika. Verduidelik mooi hoe dit werk.Die projek moet ingehandig word op: ..................................................einde van PROJEK HUISWERKOPDRAG1. Voltooi enige onvoltooide gedeeltes van die klasopdrag hierbo. 2. Met watter instrumente word die volgende metings gedoen?2.1 Jou lengte.2.2 'n Pasgebore baba se massa.2.3 Die hoeveelheid melk wat by 'n dis gevoeg word as deel van die resep.2.4 Die verf wat gebruik word om die buitekant van 'n huis te verf.2.5 Die humiditeit in die lug.2.6 Die spoed waarteen 'n motor beweeg.2.7 Ons het 'n baie ingewikkelde manier om skrikkeljare te bereken. Vind uit:2.7.1 Hoekom ons skrikkeljare nodig het, en2.7.2 Watter jare skrikkeljare is.einde van HUISWERKOPDRAG Aansluiting by die wêreld – OPDRAGKies een van hierdie twee vrae. 1. Jy het so pas op jou ouma se ou resepteboek afgekom. Daar is 'n paar resepte wat jy onthou, en jy wil hulle ook probeer. Ongelukkig bevat dit outydse eenhede wat moeite is om elke keer om te skakel. Besluit hoe jy 'n hulpmiddel soos 'n tabel of 'n grafiek of 'n formule kan maak om jou werk te bespoedig elke keer as jy een van Ouma se resepte probeer. Die eenhede wat dikwels voorkom is: die temperatuur van die oond wat in °F aangegee word; die massamate in onse en ponde en die vloeistofmates in pinte.2. Jou pa het so pas 'n tweedehandse motor vir jou gekoop – maar dit is uit Amerika ingevoer en al die instrumentasie is in eenhede wat vir jou onbekend is en dus nie sin maak nie. Besluit hoe jy 'n hulpmiddel soos 'n tabel of 'n grafiek of 'n formule kan maak om beter te kan verstaan presies wat myle, gellings, myl per gelling (petrolverbruik) en myl per uur (spoed) in ons eie eenhede beteken.einde van OPDRAG Daar is al verskeie pogings aangewend om die Westerse kalender, met maande van verskillende lengtes, te verander. Dis egter nie so eenvoudig nie, omdat daar nie 'n heeltallige aantal dae in 'n jaar is nie (daarom het ons 'n eienaardige skrikkejaarstelsel nodig). Sou dit nie goed werk as al die maande dieselfde aantal dae het nie? Of as die jaar in vier ewe groot kwartale verdeel word nie? Baie mense het al probeer om sake te verander, maar ongelukkig het al hierdie slim pogings gefaal, omdat die ou stelsel alreeds so diep ingeburger is. Indien jy meer wil lees hieroor, kan jy gerus onder "calender" in die Encyclopaedia Brittanica soek. Daar is oorvloedige materiaal oor hoe verskillende beskawings se kalenders werk. Probeer iets uitvind van die "World Calender". KLASWERKAs jy begin met 'n lynstuk met lengte x cm, kan 'n vierkant gevorm word met vier van hierdie lyne. Deur ses sulke vierkante te gebruik, kan 'n kubus gevorm word.1. Skryf neer wat die formules is vir die berekening van (a) die oppervlakte van 'n vierkant en (b) die volume van 'n kubus. Gebruik x as die veranderlike.2. Voltooi nou die volgende tabel.Table 1
Lengte van lynstuk
Oppervlakte van vierkant
Volume van kubus
3. Sê nou jy het 'n kubus wat elkeen in die klas moet meet. Al die kubus se sylengtes is veronderstel om 7 cm te wees, maar nie al jou maats meet ewe akkuraat nie. Elkeen gebruik nou sy eie mates om die volume van die kubus te bereken. Sal dié wat 1 mm méér as 7 cm gemeet het, 'n groter fout maak met die volume as dié wat 1 mm mínder as 7 cm gemeet het?Nou het julle 'n vierkant wat elkeen moet meet. Die vierkant se sye is veronderstel om almal 3 cm te wees, maar jou maats se metings verskil weer. Elkeen gebruik nou sy eie mates om die oppervlakte van die vierkant te bereken. Sal dié wat 3 mm méér as 3 cm gemeet het, 'n groter fout maak met die oppervlakte as dié wat 3 mm mínder as 3 cm gemeet het?DIE GESIG WAT 'n DUISEND SKEPE TE WATER GELAAT HETVraag: Wat word gemeet in millihelenas? Antwoord: Dit is die hoeveelheid skoonheid wat nodig is om een boot te water te laat. Agtergrond: In die Griekse geskiedenis, ongeveer drieduisend jaar gelede, is Helena van Troje ontvoer. Sy was egter so mooi dat haar landgenote met een duisend skepe uitgevaar het om haar te gaan haal. Onlangs het 'n wetenskaplike grapjas, na aanleiding van hierdie verhaal, een Helena gedefinieer as die hoeveelheid skoonheid wat benodig word om 'n duisend skepe te laat seil.
MemorandumKLASWERK1.1 Een 1.2.1 cm of m1.2.2 ligjare1.2.3 maande1.2.4 liters1.2.5 milligram1.2.6 grade Fahrenheit1.2.7 km2 of hektaar1.2.8 kilometer per uur 1.2.9 m31.2.10 Rand of miljoene of biljoene randePROJEKProbeer om oorspronklikheid aan te moedig. HUISWERKOPDRAG2.1 maatliniaal of maatband2.2 skaal2.3 milliliters2.4 liters2.5 higrometer2.6 spoedmeter OPDRAGAanvaar enige redelik bruikbare antwoorde. Hierdie oefening kan weer bekyk word wanneer die leerders grafieke, formules en tabelle goed verstaan. Dan behoort die meeste 'n goeie poging te kan aanwend. KLASWERKHierdie oefening is bedoel om die gevolge van onakkurate berekenings te illustreer. As daar tyd is, kan die leerders 'n fotokopie van 'n vierkant gegee word om te meet. Hulle kan dan 'n soortgelyke tabel voltooi en die antwoorde vergelyk.
« Previous module in collection Pythagoras
Next module in collection » Geldsake
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Aug 17, 2009 6:10 am -0500. Add to a lens